SKRIFTLIG FORESPOERGSEL E-0963/98 af Josu Imaz San Miguel (PPE) til Kommissionen (30. marts 1998)

Om: Respekt for mindretalssprog

En delegation bestaaende af repraesentanter for Europa-Kommissionen, Europaraadet og OSCE besoegte den 9.-10. marts 1998 Bratislava (Slovakiet) for med den slovakiske regering at droefte beskyttelsen af mindretalssprogene i dette land. Kommissionen havde inden moedet oplyst, at formaalet med moedet var at naa frem til en aftale med de slovakiske myndigheder paa de omraader, hvor der skal goeres yderligere en indsats for at garantere, at rettighederne for de mindretal, der lever i landet, respekteres.

Beskyttelse af mindretalssprog er en af disse rettigheder, der skal respekteres, og under droeftelserne og konsultationerne med henblik paa Europaaftalen med Den Europaeiske Union forpligtede Slovakiet sig til at soerge for, at denne ret respekteres, ved at faa vedtaget en lovgivning om respekt for mindretalssprogene.

Som medlem af Europa-Parlamentet og repraesentant for en valgkreds, hvor man taler et mindretalssprog, nemlig baskisk, glaeder jeg mig over Europa-Kommissionens interesse for forholdene for mindretalssprogene i de stater, hvormed tiltraedelsesforhandlingsproceduren nu indledes, og over at konstatere, at respekten for mindretalssprog er en vigtig forudsaetning for at blive medlem af Unionen.

Kan Europa-Kommissionen oplyse, hvilke konklusioner moedet i Bratislava foerte til? Mener den, at respekten for mindretalssprog og bestraebelserne paa at garantere rettighederne for dem, der taler disse sprog, er vigtige betingelser for, at der kan ske fremskridt i forhandlingerne med Slovakiet? Interesserer Europa-Kommissionen sig ogsaa for respekten for mindretalssprogene i Unionens femten medlemsstater, isaer Frankrig? Hvilken form for foranstaltninger vil Kommissionen traeffe for at skabe respekt for baskisk, occitansk, korsikansk, bretonsk og andre mindretalssprog, der tales i Frankrig? Kan den oplyse, hvad den agter at goere for at faa Frankrig til at undertegne Europaraadets europaeiske charter om beskyttelse af mindretalssprog?

Svar afgivet paa Kommissionens vegne af Hans Van den Broek (28. april 1998)

Det Europaeiske Raad i Koebenhavn (1993) besluttede, at de central- og oesteuropaeiske ansoegerlande skal have opnaaet »institutionel stabilitet, som garanterer demokrati, retsstatsforhold, menneskerettigheder samt respekt for og beskyttelse af mindretal« for at kunne blive medlemmer af Faellesskabet. I sin udtalelse vedroerende den slovakiske ansoegning om medlemskab fra juli 1997, der blev stoettet af Det Europaeiske Raad i Luxembourg, undersoegte Kommissionen forskellige aspekter i forbindelse med beskyttelsen af mindretal i Slovakiet, herunder beskyttelsen af mindretallenes sproglige rettigheder.

Som svar paa denne udtalelse forelagde den slovakiske regering i november 1997 et memorandum for Kommissionen, Organisationen for Sikkerhed og Samarbejde i Europa (OSCE) og Europaraadet med en oversigt over de lov- og forfatningsmaessige bestemmelser i Slovakiet, der vedroerer anvendelse af mindretalssprog. Den slovakiske regering opfordrede disse institutioner til at undersoege den slovakiske situation i forhold til de internationale forpligtelser, som Slovakiet har accepteret, og fremsaette forslag om, hvordan beskyttelsen af mindretalssprog kunne forbedres i forhold til disse forpligtelser.

De ovennaevnte institutioner undersoegte situationen og meddelte den slovakiske regering resultaterne af deres vurdering under droeftelser, som fandt sted i Bratislava den 9.-10. marts 1998. De slovakiske myndigheder tilkendegav, at de ville foretage en grundig gennemgang af kommentarerne fremsat af OSCE, Europaraadet og Kommissionen og svare detaljeret paa de paapegede punkter. De gav udtryk for deres vilje til at forbedre eventuelle svage punkter paa omraadet og opfordrede til yderligere ekspertdroeftelser om mulige lovmaessige initiativer.

Med hensyn til de regionale sprog og mindretalssprogene ivaerksaetter Kommissionen aktionen (til fremme og beskyttelse af regionale sprog og kulturer og mindretalssprog og -kulturer) under budgetpost B3-1006. Projekter, som angaar ethvert regionalt sprog eller mindretalssprog, der tales i medlemsstaterne, er saaledes berettigede til at modtage stoette via denne aktion, forudsat at de opfylder de formaal og de kriterier, der gaelder for indkaldelserne til forslag.